stanford-oval/wikipedia huggingface dataset:
מנחם בנימין פומרנץ
ביוגרפיה > בימי השואה

הנהגתו ואהבתו לבני קהילתו, באו לידי ביטוי הרואי בפרוץ מלחמת העולם השנייה, עם הכיבוש הגרמני בראשית שנת ת"ש. באותם ימים קשים המשיך הרב לדאוג לרווחתם של בני הקהילה ושל מאות הפליטים שגדשו אותה בעיקר מרוז'אן הסמוכה, שאף חלק עמם את ביתו ואת חפציו האישיים. בעצמו יצא אל המאפיות והתרים לחמים עבור הפליטים שגדשו את העיר.
בעיקר נרשמה דרשתו האחרונה שמסר לבני הקהילה, בשבת לפני אמירת הסליחות כאשר האיץ בבני הקהילה ועוררם לתשובה בקריאתו אליהם
חיזרו בתשובה כל אחד ואחד לפי מדרגתו, הרבו במעשים טובים, בפרט כלפי פליטי החרב אשר נקבצו בעיירה ... נעשה מעשים טובים למעלה מכוחותינו, ניתן צדקה למעלה מן האמצעים שעומדים לרשותינו, והקב"ה יעשה עמנו חסד לפנים משורת הדין ויקרע את רוע גזר דיננו. ובזכות זה יתן לנו השם שנה טובה ויאמר לצרות ישראל די
את הימים הנוראים של אותה שנה, תרצ"ט, עוד הספיק הרב לחגוג עם בני קהילתו. כך הנהיג את הקהילה בימי ראש השנה, יום הכיפורים, סוכות ואף הספיק לנהל את תפילת הושענא רבה. אך מיד לאחריה פרצו חיילי הגסטפו, שהזהירוהו שיורה לסלק את כל הפליטים שבאו מחוץ לעיר. אך הוא נמנע מלעשות כן. למחרת ביום שמיני עצרת רוכזו אלפי היהודים שהוזהרו לעבור את הגבול לרוסיה בעקבות הסכם ריבנטרופ-מולטוב. שם, לאחר נדודים וטלטולים, נרצח על ידיה הנאצים, בי"ב כסליו תש"ב בעיר סלונים שבבאלרוס. יחד עמו נרצחו אשתו הרבנית אלטע יוכבד, בנו אברהם יעקב, ובתו איטה. היחיד ששרד מכל בני המשפחה, הוא בנו הרב ישראל יצחק פומרנץ שהוגלה לסיביר וממנה נחלץ. את סיפור הישרדותו, כמו סיפור מות אביו ובני משפחתו, פרסם בספר עם שרידי חרב בשם העט איציק הדר.
נכדו הוא הרב מנחם מנדל פומרנץ מראשי עוז והדר.
כתביו ופסקיו

אף על פי שהיה רב ופוסק מפורסם בקהיליית הרבנים הפולנים, ואף היה חבר אגודת הרבנים בפולין, והעמיד תלמידים רבים, ואף הכשיר רבנים רבים והסמיכם לרבנות, כמעט שלא נותר מפסקיו בכתובים. אך לעדות בני משפחתו, הוא היה מחבר פורה שהעלה חלק נכבד מחידושיו על גבי הכתב, אלא שנמנע מלפרסם אותם בדפוס כשהוא מנמק בענווה ”אפשר שראיתי פעם את החידושים הללו בספרים ושכחתי שראיתים, ועתה איך אתפאר לאומרם בשמי”. ואולם לעדות בנו, בטרם צאתו את דלוגושיודלו הטמין את כל כתביו בחצר ביתו במקום מסוים תחת העץ. אלא שחיפוש מאוחר העלה שהכתבים אבדו. תשובה הלכתית בודדה ששיגר לשוחט של מקוב הפולנית, הרב אלתר בן ציון ריבקו, פורסמה בספרו זבח תודה ושם דרך והיא עוסקת בשאלה בענייני טרפות וכשרות ומעידה על רוב גאונות.
ראו גם

דלוגושיודלו
נפתלי יוסף פריינד
לקריאה נוספת

קונטרס ציוני דרך מצורף לספרו של חותנו פני לוי במהדורת תשמ"ג. עמ' 80–115.
עם שרידי חרב מאת בנו הרב ישראל יצחק פומרנץ (איציק הדר), ירושלים תש"ן.
שטערן און דער נאכט, זכרונותיו של גרשון ווענגראווסקי על אישים ודמויות מדלוגושיודלו, תל אביב תשי"ד
הערות שוליים

↑  כך על פי תעודות לידה של בנו ובתו, שנשתמרו בארכיון העירייה המקומית.
↑  חתנו של הגאון רבי יואב יהושע ויינגרטן מחבר הספרים חלקת יואב וקבא דקשייתא מקינצק
↑  בעיקר הוא מוכר בזכות חיבוריו על השולחן ערוך פתחי משפט, פתחי עזרה ופתחי שערים.
↑  על פי הנכתב בערך חמיו באנציקלופדיית הרבנים אהלי שם, ערך ראזאן, עמ' 194
↑  כך עולה מברכת 'מזל טוב' שפרסמה 'אגודת הרבנים בפולין' בביטאונה קובץ דרושים, פיעטרקוב, אלול תרפ"ד
↑  ראו לדוגמה בספר זכרונותיו של גרשון ווענגראווסקי, שטערן און דער נאכט, על אישים ודמויות מדלוגושיודלו עמ' 121 – 124
↑  כעדות יליד העיר, הרב דוד וייסבורד (הלחמי) בספר זכרונותיו אהל יוסף, עמ' שכ"ז
↑  מרשימות בנו, הרב ישראל יצחק בספרו עם שרידי חרב, פרק ה'
↑  הספר יצא לאור בירושלים תש"מ, ומאז חזר והודפס בכמה מהדורות
↑  כדוגמה בודדת משמשת עדותו של הרב בן ציון רוזנטל משיקגו, שמעיד על כך בהקדמת ספרו תנובת ציון, שיקגו תשכ"ב
↑  בקונטרס התולדות ציוני דרך המצורף לספר פני לוי, עמ' 98
↑  זבח תודה ושם דרך, מקוב תרצ"ה, עמ' 47 – 49
הנבל הכחול

| --- | --- |

כרזת החלק הראשון (מהדורת ה-DVD)
 בימוי:  מוטי גל, שוקי בן פורת
 הופק בידי:  מוטי גל, שוקי בן פורת, עזרא שואקה, תמר בן יעקב
 תסריט:  מוטי גל, שוקי בן פורת
 עריכה:  מייקל ברהם
 מוזיקה:  גיל צימרמן (עורך מוזיקלי)
 צילום:  עודד קירמה (צלם ראשי) מייקל ברהם
 מדינה:  ישראל ישראל
 חברת הפקה:  פרי עץ הדעת
 חברה מפיצה:  גרינטק
 שיטת הפצה:  CD, DVD
 הקרנת בכורה:  2002-2003[דרוש מקור]
 משך הקרנה:  כ-88 דק' (2 חלקים, אורך מלא)
 שפת הסרט:  עברית
 סוגה:  דרמה, מתח, מסתורין, מדע בדיוני, קולנוע חרדי
 סרטים בסדרה:  לילה בגומחה דג מלוח שדה מוקשים (2 חלקים) הנבל הכחול (2 חלקים)
תעלומת הנבל הכחול הוא סרט דרמה ומסתורין מסוגת קולנוע חרדי משנת 2002, בהפקת מוטי גל ושוקי בן פורת. זהו הסרט השלישי בטרילוגיית "חבורת הגאולה" והסרט הרביעי והאחרון של חברת פרי עץ הדעת.
עלילה

אפרים מ"חבורת הגאולה" מתיידד עם גיא לוי, ארכאולוג המתעד את השחתת הממצאים הארכאולוגים בהר הבית על ידי המוסלמים. למרות התנגדותם של דוד וישראל מחבורת הגאולה, מצטרף אפרים למסע בעקבות פריט נדיר מתקופת בית המקדש בשם "הנבל הכחול" המוביל לאוצרות המקדש הגנוזים בסמוך למערות קומראן. תוך כך הם מגלים כי הפריט נחשק על ידי שלוחי הוותיקן, שלא בוחלים באמצעים כדי להשיגו.
שחקנים

אליהו בן-פורת (אפרים)
אביתר לזר (גיא לוי)
יוסי גרבר (פאולוס)
שרגא הרפז (ארמני)
מיכאל וייגל (הרב אליהו)
אהוד אטון (דוד)
נתן אודנהיימר (ישראל)
גיל ויטס (ערבי)
כרזת החלק השני (מהדורת ה-DVD)
טיפאני האדיש

| --- | --- |

האדיש, 2019
 לידה:  3 בדצמבר 1979 (בת 45) לוס אנג'לס, קליפורניה, ארצות הברית 
 שם לידה:  Tiffany Sara Cornilia Haddish 
 סוגה מועדפת:  קומדיה שחורה, סאטירה, מערכונים, הומור אבחנתי, הומור סוריאליסטי
 מדינה:  ארצות הברית ארצות הברית אריתריאה אריתריאה
 תקופת הפעילות:  מ-2005 
 עיסוק:  שחקנית, קומיקאית, סטנדאפיסטית
 מקום לימודים:  תיכון אל קמינו ריל 
 בן או בת זוג:  ויליאם סטיוארט (2008–2013)   קומון (2020–נובמבר 2021) 
 פרסים והוקרה:  פרס אמי לשחקנית המשנה הטובה ביותר בסדרה קומית (2018)  טיים 100 (2018) 
 פרופיל ב-IMDb
 
טיפאני שרה קורניליה האדיש (באנגלית: Tiffany Sara Cornilia Haddish; נולדה ב-3 בדצמבר 1979) היא שחקנית, קומיקאית וסטנדאפיסטית אמריקאית ממוצא יהודי.
בשנת 2018 זכתה בפרס ה-BET לשחקנית הטובה ביותר עבור תפקידה בסרט הקומי "טיול בנות", ובפרס אמי לבידור בפריים טיים לשחקנית אורחת מצטיינת בסדרת קומדיה על השתתפותה בתוכנית המערכונים "סאטרדיי נייט לייב" כשבתוך היא גם הסטנדאפיסטית האפרו-אמריקאית האישה הראשונה להנחות פרק שלם.
ביוגרפיה

האדיש נולדה וגדלה בלוס אנג'לס, קליפורניה שבארצות הברית. אביה היה ציהיי ראדה האדיש, שהיה פליט מאריתריאה. אמה, ליאולה, הייתה אפרו-אמריקאית, חברת עדי יהווה, ובעלת עסק קטן. לאחר שאביה עזב כשהאדיש הייתה בת שלוש, אמה נישאה בשנית והביאה לעולם עוד ארבעה ילדים.
בשנת 1988, בזמן שהתגוררה בקולטון שבקליפורניה, אביה-החורג חיבל בבלמי הרכב של אמה, מה שגרם לתאונת דרכים בה נגרם לאם נזק מוחי קשה. על פי החשד, המטרה הייתה לפגוע גם בילדים, אך הם נשארו בבית באותו יום. ככל הנראה בעקבות הפציעה התפרצה באם מחלת סכיזופרניה ששינתה את התנהגותה והפכה אותה לאלימה. האדיש, אז בת תשע והבכורה מבין חמשת הילדים, הפכה למטפלת העיקרית במשפחתה.
בגיל 12 האדיש ואחיה הועברו למשפחות אומנות, שם הופרדו זמנית. האדיש השתמשה בקומדיה כדי להתמודד עם הסיטואציה הקשה אליה נקלעה. בגיל 15 היא ואחיה התאחדו מחדש תחת חסות סבתם.
האדיש סיימה לימודי תיכון בוודלנד הילס (אנ'). היא סיפרה שלא ידעה לקרוא היטב עד התיכון, שם השתפרה בזכות שיעורים פרטיים שקיבלה מאחת המורות. היא סבלה מבעיות חברתיות על אף שהייתה תלמידה מצטיינת בשיעורי דרמה. בשנת 1997, לאחר שהעובדת הסוציאלית שלה נתנה לה אולטימטום להתחיל טיפול פסיכאטרי או ללכת למחנה נוער של חברת "Laugh Factory" המחזיקה רשת מועדוני קומדיה, האדיש בת ה-17 בחרה בקומדיה כדרך להתמודד עם הכאב שלה. האדיש סיפרה שההדרכה שקיבלה מקומיקאים מוכרים - דוגמת ריצ'רד פריור, דיין קוק, צ'ארלס פליישר (אנ') ומרלון ויינס - עזרה לה לגלות את התשוקה לקומדיה ושזה "הציל את חייה". האדיש סיפרה שהיא משלבת חוויות מהחיים האישיים שלה במערכונים וגילתה שזה מייצר עבורה סוג של מרחב בטוח.
בשנת 2008 חשפה שבגיל 17 היא הותקפה מינית על ידי צוער משטרתי בליל נשף הבוגרים בתיכון שלה. התוקף שיקר עוד לפני כן בקשר לגילו כשפגשה בו לראשונה במשחק בייסבול של קרוב משפחתה.
לפני שהתפרסמה, האדיש התפרנסה מעבודות מזדמנות כולל שירות לקוחות בחברת אלסקה איירליינס. באמצע שנות העשרים לחייה החלה להופיע במועדוני סטנד-אפ. לימים סיפרה שבאותה תקופה הייתה מחוסרת דיור וגרה במכוניתה.
קריירה > 2005–2016: תחילת דרכה

האדיש הופיעה לראשונה בתחרות הקומדיה "Bill Bellamy's Who's Got Jokes?". היא השתתפה בהופעות אורח בתוכניות קומיות דוגמת: "כל כך רייבן", "ג'ורדן וזהו", "קוראים לי ארל", "הבחורה החדשה", "פילדלפיה זורחת" ו"הלילה עם צ'לסי" (אנ'). היא גם שיחקה בסרטי הקומדיה "פגוש את הספרטנים" ו"יחצ"נים בהפרעה". בשנת 2008 שיחקה בסרט הטלוויזיה של ערוץ Lifetime, "‏Racing for Time" לצדן של יאיא דה קוסטה ואליזבת פנייה.
בשנת 2013 היא השתתפה בתפקיד משנה בסדרת הפארודיה "Real Husbands of Hollywood". בשנת 2014 היא לוהקה לאופרת הסבון "If Loving You Is Wrong" של ערוץ OWN (אנ'); היא עזבה את התוכנית בתום העונה הראשונה עבור תפקיד קבוע בסיטקום "The Carmichael Show" של רשת NBC, בה השתתפה למשך 3 עונות. באותה שנה גילמה את טרינה בסרט המוזיקלי "ריקוד מגניב", שביים, כתב והפיק ניק קאנון.
בשנת 2016 היא שיחקה בסרט הקומי "קיאנו" (אנ').
קריירה > 2017–הווה: פריצה למיינסטרים

בשנת 2017 האדיש כיכבה בתפקיד הראשי בסרט הקומי "טיול בנות" של אולפני יוניברסל. הסרט זכה לביקורות חיוביות והיה לקומדיה הרווחית ביותר באותה שנה. בעיתון השיקגו טריביון נכתב "זה הסרט של האדיש, והוא יהפוך אותה לכוכבת. זה ברור מהרגע הראשון בו היא מופיעה על המסך". עבור תפקידה זכתה בפרס ה-BET לשחקנית הטובה ביותר.
באוגוסט 2017, ספיישל הקומדיה של האדיש "Tiffany Haddish: She Ready! From the Hood to Hollywood" שודר בשואוטיים.
בנובמבר 2017, האדיש הפכה לסטנדאפיסטית האפרו-אמריקאית הראשונה שהנחתה את תוכנית הסאטרדיי נייט לייב; היא זכתה על הופעתה בפרס אמי לבידור בפריים טיים לשחקנית אורחת מצטיינת בסדרת קומדיה.
בדצמבר 2017, יצא לאור ספר זיכרונותיה "החד קרן השחור האחרון" בהוצאת Simon & Schuster (אנ'); הספר נכתב באמצעות סופר הצללים תוקר מקס (אנ') והגיע למקום 15 ברשימת רבי-המכר של הניו יורק טיימס.
החל משנת 2018, האדיש מככבת בסיטקום "The Last O.G.‎" של רשת TBS. היא השתתפה בתפקיד משנה בסרט "הדוד דרו", בכיכובו של שחקן הכדורסל קיירי אירווינג, ובתפקיד ראשי בסרט הקומי "חכם בלילה" (אנ'). היא כיכבה גם בסרט הקומדיה "לא פראיירית של אף אחד" של הבמאי טיילר פרי.
האדיש חתמה ב-2018 על הסכם "First look deal" (אנ') עם רשת HBO, המתיר לרשת האמריקאית זכות ראשונים לשנתיים על פרויקט טלוויזיוני.
האדיש דיבבה את דמותה של טוקה בסיטקום האנימציה של נטפליקס "טוקה וברטי (אנ')", את המלכה וואטברה ווא-נאבי "בסרט האנימציה "סרט לגו 2: החלק השני", את דבי בסרט "אנגרי בירדס - הסרט 2", את דייזי בסרט "החיים הסודיים של חיות המחמד 2" ואת מחשב הספינה בסדרה "הפכים סולארים" של Hulu.
בשנת 2019 כיכבה בסרט הפשע "קיטצ'ן" אודות נשות מאפיונרים משכונת הלס קיצ'ן של שנות השבעים בניו יורק שלוקחות את העסק לידיהן לאחר שהFBI עוצרים את בעליהן. בחודש מאי 2019, רשת ABC חשפה בהודעה לתקשורת שהם עובדים על עיבוד מחודש לסדרה "Kids Say the Darndest Things" (אנ') עם האדיש כמנחה ומפיקה; היא תשודר באוקטובר השנה. בנוסף, האדיש כיכבה בתפקיד ראשי בסרט הקולנוע "שחקי אותה בוסית" שיצא לאקרנים בינואר 2020. עוד בשנת 2020, שיחקה האדיש בסרטו של בילי קריסטל "כאן והיום", בו כיכבה לצדם של בילי קריסטל ופן בדג'לי. במרץ 2020 כיכבה האדיש במיני-סדרת הדרמה הביוגרפית "בזכות עצמה" בנטפליקס, בה היא מגלמת את ליליה בתה של אשת העסקים והנדבנית מאדאם סי ג'יי ווקר, אותה מגלמת אוקטביה ספנסר. באותה השנה כיכבה האדיש בסדרת הסטנד-אפ של נטפליקס, "טיפני האדיש מציגה: הן מוכנות". בשנת 2020 נודע כי הסדרה חודשה לעונה שנייה שתצולם עם קהל.
בשנת 2021 שיחקה בסרטו של אריק אנדרה "טריפ רע: מותחים גבולות" שיצא בשירות הסטרימינג של נטפליקס. בהמשך כיכבה בסרט הדרמה "כאן והיום" לצדו של בילי קריסטל שגם ביים את הסרט. באותה שנה שיחקה גם בסרטו של פול שרדר "The Card Counter", דרמת פשע בו שיחקה לצד אוסקר אייזק ווילם דפו.
בשנת 2022 שיחקה בקומדיית האקשן "משקלו הבלתי נסבל של כשרון ענק‏" לצד ניקולס קייג' וניל פטריק האריס. בינואר אותה שנה, עלתה סדרת הקומדיה והמתח "אפטר פארטי" בשירות הסטרימינג של אפל TV פלוס, בה היא משחקת בתור דאנר.
חיים אישיים

האדיש התחתנה והתגרשה מוויליאם סטיוארט פעמיים. הוא עזר לה לאתר את אביה הביולוגי, שליווה אותה לעבר החופה בחתונתם הראשונה. הם התגרשו בשנים 2011 ו-2013. הייתה בקשר זוגי במשך כשנה וחצי מ-2020 ועד שלהי שנת 2021 עם הראפר והשחקן קומון (Common).
ב-22 במאי 2019, האדיש התאזרחה גם כאריתריאית במהלך ביקור במדינת אריתריאה לרגל חגיגות 28 שנות עצמאותה מהאימפריה האתיופית. כשנה לפני כן ביקרה במדינה כדי לקבור את אביה המנוח, יליד המקום, ולחדש קשרים עם קרובי משפחתם שם. האדיש ספגה ביקורת קשה ברשתות החברתיות, לאחר שהראתה תמיכה ואף שיבחה את הנשיא-דיקטטור של אריתראה, איסאייס אפוורקי.
ב-2017 סיפרה שהתנסתה לפרק זמן קצר גם עם סיינטולוגיה.
בדצמבר 2019, בגיל 40, החליטה לחגוג את טקס בת המצווה שלה. הרבה הרפורמית שניהלה את הטקס הייתה סוזן סילברמן, אחותה של הקומיקאית האמריקאית-יהודייה שרה סילברמן. במקביל העלתה האדיש מופע קומי בשם "טיפני האדיש: בלאק מצווה", ששודר בנטפליקס.
חיים אישיים > אקטיביזם

האדיש מתנדבת במחנה של מועדון הקומדיה "Laugh Factory" בו השתתפה בנעוריה, ובארגוני צדקה המסייעים למחוסרי דיור, כיוון שבמשך תקופה בשנות העשרים לחייה היא גרה במכוניתה. בילדותה, כשעברה ממשפחה אומנת אחת לשנייה, היא החזיקה את כל רכושה בשקית זבל, מה שגרם לה להרגיש חסרת ערך. בעקבות זאת, היא משתפת פעולה עם ארגון "Living Advantage" שמתמקד ברווחה של נוער אומנה; היא אוספת עבורם מזוודות בהן יוכלו לשמור את חפציהם האישיים.
באוקטובר 2023, האדיש, יחד עם עוד מאות שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס בעקבות טבח שבעה באוקטובר. הקמפיין שהושק לצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2005 | The Urban Demographic | ג'ניס גרין |  |
| 2008 | פגוש את הספרטנים | נערה עירונית |  |
| 2009 | יחצ"נים בהפרעה | מישל |  |
| 2011 | Driving by Braille | מתופפת |  |
| 2012 | What My Husband Doesn't Know | פלאנה |  |
| 2012 | Boosters | דברה |  |
| 2013 | Christmas Wedding | אורורה |  |
| 2014 | 4Play | קומיקאית |  |
| 2014 | Patterns of Attraction | סנדרה לואיס |  |
| 2014 | Wishes | ג'יני |  |
| 2014 | ריקוד מגניב | טרינה |  |
| 2016 | קיאנו | טרינה פארקר |  |
| 2017 | Mad Families | קיקו |  |
| 2017 | טיול בנות | דינה |  |
| 2018 | All Between Us | מישאן |  |
| 2018 | הדוד דרו | ג'ס |  |
| 2018 | השבועה | קאי בוטון |  |
| 2018 | חכם בלילה | קארי |  |
| 2018 | לא פראיירית של אף אחד | טניה |  |
| 2019 | סרט לגו 2: החלק השני | המלכה לומשנלה מידומה | דיבוב |
| 2019 | החיים הסודיים של חיות המחמד 2 | דייזי | דיבוב |
| 2019 | אנגרי בירדס - הסרט 2 | דבי | דיבוב |
| 2019 | קיטצ'ן | רובי אוק'ארול |  |
| 2019 | בין שני שרכים: הסרט | עצמה |  |
| 2020 | שחקי אותה בוסית | מיה קרטר |  |
| 2020 | פיניאס ופרב הסרט: קנדיס נגד היקום | קול של פיצוץ | דיבוב |
| 2020 | בובספוג הסרט: מבצע הצלה | "מאסטר הטקסים" | דיבוב |
| 2021 | טריפ רע: מותחים גבולות | טרינה מאלון |  |
| 2021 | כאן והיום | אמה פייג' |  |
| 2021 | סופר הקלפים (אנ') | לה לינדה |  |
| 2022 | משקלו הבלתי נסבל של כשרון ענק | ויויאן |  |
| 2022 | On the Count of Three | נטשה |  |
| 2022 | מי בא לחג? | ונסה |  |
| 2023 | טירה רדופה | הארייט |  |
| 2023 | בחזרה לווגאס (אנ') | ורנה | גם מפיקה |
| 2023 | Landscape with Invisible Hand | בת' קמפבל |  |
| 2024 | בחורים רעים: הכל או כלום | טאבית'ה |  |
| TBA | טיול בנות 2 | דינה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2005 | כל כך רייבן | שרלוט | פרק: "When in Dome" |
| 2006 | קוראים לי ארל | רובין | פרק: "The Bounty Hunter" |
| 2006 | פילדלפיה זורחת | חשפנית #3 | פרק: "Charlie Gets Crippled" |
| 2007 | ג'ורדן וזהו | דיאמונד | פרק: "Krumpshakers" |
| 2008 | Racing for Time | דניס | סרט טלוויזיה של Lifetime |
| 2008 | The McCaingels | הכלה | סדרת רשת; פרק: "#1.1" |
| 2009 | In the Motherhood | טדי | פרק: "It Takes a Village Idiot" |
| 2009 | Secret Girlfriend | עובדת של ג'סיקה | פרק: "You and Your Ex Call It Quits" |
| 2012 | משחקות את המשחק | שונדה | פרק: "The Black People Episode" |
| 2014 | הבחורה החדשה | לזלי | פרק: "Exes" |
| 2014 | TripTank | דליזיה | דיבוב; 3 פרקים |
| 2014–2015 | If Loving You Is Wrong | ג'קי | 14 פרקים |
| 2015–2017 | The Carmichael Show | נקיישה ויליאמס-קארמייקל | תפקיד ראשי (3 עונות); 32 פרקים |
| 2016–2017 | Legends of Chamberlain Heights | סינדי | דיבוב; 18 פרקים |
| 2017 | טיפאני האדיש: מהשכונה להוליווד | עצמה | ספיישל סטנד-אפ של נטפליקס |
| 2017 | סאטרדיי נייט לייב | מנחה / דמויות שונות | פרק מועמדת פרס אמי לבידור בפריים טיים לשחקנית אורחת בסדרת קומדיה (אנ') (2018) |
| 2018 | היסטוריה שתויה | עצמה | פרק: "Heroines" |
| 2018 | רחוב סומסום | ד"ר בירדוויסל | פרק: "When You're a Vet" |
| 2018–2020 | The Last O.G. | שאנון "שיי" בירקלנד | תפקיד ראשי (עונות 3-1); 30 פרקים |
| 2019 | בובספוג מכנסמרובע | "מאסטר הטקסים" | דיבוב; פרק: "SpongeBob's Big Birthday Blowout" |
| 2019 | המדריך של קווין הארט להיסטוריה של השחורים | מיי ג'מיסון | ספיישל של נטפליקס |
| 2019 | ההמבורגרים של בוב | פטרישיה | דיבוב; פרק: "Roamin' Bob-iday" |
| 2019 | שיחות מלוכלכות | עצמה | דיבוב; 2 פרקים |
| 2019 | טיפני האדיש: בלאק מצווה | עצמה | ספיישל סטנד-אפ של נטפליקס |
| 2019 | Live in Front of a Studio Audience | ווילונה וודס | 2 פרקים |
| 2019–2021 | טוקה וברטי | טוקה | דיבוב; 20 פרקים |
| 2019–2021 | Kids Say the Darndest Things | מנחה | תוכנית סאטירה ברשת ABC |
| 2020 | בזכות עצמה | א'ליליה ווקר אנ' | מיני-סדרה |
| 2020 | Home Movie: The Princess Bride | הנסיכה באטרקפ | פרק: "As You Wish" |
| 2020–2021 | הפכים סולארים | עאישה | דיבוב; 6 פרקים |
| 2020–2021 | The Freak Brothers | קיטי | דיבוב; 10 פרקים |
| 2021 | Friday Night Vibes | מנחה | 19 פרקים |
| 2021 | עולמה של קארמה | ליידי קיי | דיבוב; 2 פרקים |
| 2022 | אפטר פארטי | הבלשית דאנר | תפקיד ראשי; 8 פרקים |
| 2022 | The Proud Family: Louder and Prouder | גברת היל | דיבוב; פרק: "Home School" |
ספריה

החד קרן השחור האחרון, הוצאת Simon & Schuster‏, 2017
המתים של יפו

| --- | --- |
כרזת הסרט
כרזת הסרט
 בימוי:  רם לוי
 הופק בידי:  איתי תמיר
 תסריט:  גלעד עברון, עלאא חליחל
 עריכה:  נטע בראון
 שחקנים ראשיים:  יוסף אבו ורדה רובא בלאל-עספור 
 מוזיקה:  רן בגנו
 צילום:  יורם מילוא
 מדינה:  ישראל ישראל
 הקרנת בכורה:  29 ביולי 2019
 משך הקרנה:  99 דקות
 שפת הסרט:  עברית, ערבית
 דף הסרט ב־IMDb
המתים של יפו הוא סרט דרמה ישראלי משנת 2019 בבימויו של רם לוי, עם יוסף אבו ורדה ורובא בלאל-עספור בתפקידים הראשיים.
הסרט מוקדש לזכרו של גלעד עברון שכתב את התסריט בהשתתפות עלאא חליחל. הם היו מועמדים לפרס אופיר לתסריט המקורי הטוב ביותר.
הסרט הוקרן לראשונה בפסטיבל הקולנוע ירושלים ב-2019.
הסרט זכה לפרס אופיר לעיצוב התלבושות הטוב ביותר - רייצ'ל בן דהן.
רם לוי היה מועמד לפרס אופיר לסרט העלילתי הטוב ביותר ופרס אופיר לבמאי הטוב ביותר.
רובא בלאל-עספור הייתה מועמדת לפרס אופיר לשחקנית הראשית הטובה ביותר וסלים דאו היה מועמד לפרס אופיר לשחקן המשנה הטוב ביותר.
הסרט היה מועמד גם לפרס אופיר לאיפור הטוב ביותר (מירב שחר), פרס אופיר לצילום הטוב ביותר (יורם מילוא), פרס אופיר למוזיקה המקורית הטובה ביותר (יורם בגנו), פרס אופיר לעריכה הטובה ביותר (נטע בראון) ופרס אופיר לליהוק הטוב ביותר (ג'ייריס קופטי ורן שובל).
תקציר העלילה

ג'ורג' חביב (יוסף אבו ורדה) הוא בעל חנות מכולת ביפו. הוא נשוי לריטה (רובא בלאל-עספור) שסובלת ממצבי רוח מתחלפים בגלל כישלון טיפולי הפוריות שלה.
מונית שמגיעה מהכפר בטיט ליד חברון נעצרת במחסום ומפקד המחסום (אמיר פתר) שאינו יכול לפתוח את תא המטען, מרשה לנהג לעבור.
המונית מגיעה לביתם של ג'ורג' וריטה והנהג שולף מתא המטען את האחים טלאל (ג'יהאד באבאי), איברהים (בילאל באבאי) ומאי (קורל זקאק). הם קרובים של ג'ורג', אמם מתה ואביהם כלוא במאסר עולם בכלא ישראלי.
ריטה מקבלת אותם בשמחה והסיכוי להיות אמם מרגש אותה. ג'ורג' מתכחש להם היות שהם למעשה שבחי"ם ובשכונה מסתובבים השוטר לבל (אורי יניב) ומפקדו הקצין סוסקוביץ' (אלון דהן) ולוכדים שבחי"ם. לבסוף הוא מתרצה להשאירם בתנאי שלא יסתובבו בחוץ. צמוד לבית נמצא בית נטוש שתושביו עזבו אותו ב-1948. הבכור מבין שלושת האחים, טלאל (ג'יהאד בבאי) לא רוצה להיות צייתני ולהסתתר מישראלים, הוא מתמרד ועובר לבית הזה. כדי להפחיד את טלאל מללכת לשם, ג'ורג' מספר לו שרוחות המתים של יפו חיות שם. למרות החשש ריטה לוקחת את הילדים לחוף יפו.
הדינמיקה של ההתקשרות של ריטה לילדים, ההתרסה של טלאל והמעורבות של ג'ורג' בסרטו של ג'רי יוצרות מתחים וריטה מתפרצת, עוזבת את הבית ומשאירה את הטיפול בילדים לג'ורג' ולאחותה דוריס (מייסי דאו) אך כעבור מספר ימים היא חוזרת.
באותו זמן מצלם הבמאי האנגלי ג'רי (ג'וני פיליפס) סרט על רומן האהבה של הוריו שהיה ביפו ב-1947. האם מגולמת על ידי בתו ורה (ויקטוריה פלאם). ג'רי נעזר בשירותיו של עו"ד רמזי (סלים דאו) "המוכתר" הבלתי רשמי של השכונה. ג'רי ורמזי משכנעים את ג'ורג' להשתתף בסרט בתור רופא בשם ד"ר טועמי. הסיפור הוא על חייל בריטי בשם מקמילן (יניב בסקרוד) שמכניס את חברתו ורה להיריון. היא מגיעה לביתו של ד"ר טועמי לשם הפסקת היריון ומקמילן מתפרץ והורג את הרופא. טלאל מתבונן בצילומים החוזרים ומביע זעמו בפני ג'ורג' שהסכים להשפיל את עצמו.
ג'רי מארגן בעזרת רמזי סצנת הפגנה נגד החיילים הבריטים שנערכה ב-1947. המפגינים/ניצבים מצטיידים באבנים חלולות וקוראים קריאות נגד הבריטים והציונות.
טלאל צופה בתהלוכה ומצטייד באבנים רגילות. הוא מתחיל לקרוא "בדם ואש נפדה את פלסטין" ומיד מצטרפים אליו כולם והבמאי ממקד את המצלמה עליו. ההפגנה הופכת לבלתי נשלטת. השוטר לבל משתלט על טלאל בניסיון לאזוק אותו אך טלאל נופל, נחבל בראשו ומת.
הטרגדיה חושפת את מצבם של איברהים ומאי. אין להם לאן לחזור אך סוסקוביץ' עומד על דעתו שיש לגרשם מיד לכפרם. כעת משתף ג'ורג' פעולה עם ריטה והם מחביאים את הילדים בביתם. כוח משטרה ובראשו השוטר לבל עומד לפרוץ לבית. ג'ורג' עומד ליד השער הנעול ומתכונן לרע מכל.
צוות השחקנים

| שם השחקן/ית | שם הדמות | הערות |
| --- | --- | --- |
| יוסף אבו ורדה | ג'ורג' |  |
| רובא בלאל-עספור | ריטה |  |
| סלים דאו | רמזי | עורך דין |
| מייסה דאו | דוריס | אחותה של ריטה |
| בילאל באבאי | איברהים |  |
| ג'יהאד בבאי | טלאל |  |
| קורל זקאק | מאי |  |
| ג'וני פיליפס | ג'רי | במאי קולנוע |
| מאיה פלאם | ורה |  |
| אלון דהן | סוסקוביץ' | קצין משטרה |
| אורי יניב | למל | שוטר |
| הילאל כבוב | נהג מונית |  |
| ח'אולה חאג'-דיבסי | נהילה | תושבת השכונה |
| יניב בספורד | מקמילן | חייל בריטי |
| אמיר פתר | מפקד מחסום |  |
זאב וולף נוסנבוים

| --- | --- |
אין תמונה חופשית
 לידה:  1877 ה'תרל"ז
 נרצח:  1943 (בגיל 66 בערך) ה'תש"ג
 מקום פעילות:  דרוהוביטש, מערב אוקראינה
 תקופת הפעילות:  ?–1943 
 תחומי עיסוק:  רב
 רבותיו:  הרב אריה לייבוש הורוביץ
 חיבוריו:  שו"ת זיו הלבנון, כבוד הלבנון, ארז לבנון
 בת זוג:  עטיל
 
 תפקידים נוספים:  מחבר ספרים
 
הרב זאב וולף נוסנבוים (תרל"ז, 1877 - תש"ג, 1943) היה רבה של דרוהוביטש שבמזרח גליציה (כיום מערב אוקראינה). מחבר שו"ת זיו הלבנון. נספה בשואה עם בני קהילתו.
ביוגרפיה

נולד בסטרי שבגליציה המזרחית, במחוז לבוב (כיום מערב אוקראינה) לאימו עטיל בת רבי אברהם אבלי רייצס, ולאביו ר' דוד שהיה נכדם של הרב אריה לייב הלר בעל קצות החושן והרב יום טוב ליפמן הלר בעל ה'תוספות יום טוב'. עוד מנעוריו ניכר בכישרונו ונקרא 'העילוי מסטרי'. היה מגדולי תלמידיו של הרב אריה לייבוש הורוביץ, שגם הסמיכו להוראה. הרב נוסנבוים נסמך לרבנות גם על ידי המהרש"ם והרב יצחק שמלקיש בעל ה'בית יצחק'.
נשא לאשה את שרה בת הרב יוסף פנצר מחבר הספר 'פרי יוסף' וראב"ד דרוהוביטש שבמזרח גליציה, סמוך לסטרי. בתרס"ז (1907) נבחר כדיין ומורה צדק לסייע לחמיו. משנת תרע"ט (1919) שימש ראב"ד בעיר כממלא מקום חמיו. מחשובי הפוסקים בגליציה. ראש חסידי טשורטקוס בעירו, ומראשי אגודת ישראל בגליציה המזרחית. כמו כן היה חבר בוועדה הרוחנית של ישיבת חכמי לובלין.
ביוגרפיה > הירצחו בשואה

רבי זאב וולף נוסנבוים ניספה בשואה עם קהילתו ומשפחתו בשנת תש”ג (1943). בספר הזיכרון לדרוהוביץ, בוריסלב והסביבה, מובא תיאורה של רבקה שפירא על מותו של הרב נוסנבוים ובני הקהילה:
כאשר עלה הצורר על העיר, ציווה מיד לאסור את נכבדי הקהילה היהודית והחלה פרשת הייסורים והעינויים. בראשית שנת 1942 אסף את כל שרידי היהודים שנשתיירו מן ה”אקציות” הקודמות, למען פעולת חיסולם הסופי. הרב ר’ זאב וולף נוסנבוים צעד בראש תהלוכת המוות, ובקומה זקופה, בשירה וריקודים עודד את ההולכים לקראת קידוש השם. וכך נכרתה קהלת יהודי דרוהוביץ, אחת הקהילות המפוארות והנכבדות בגליציה המזרחית”
משפחתו

חתנו הוא הרב שמעון גבל, מחבר הספר ‘שם משמעון – כלי הגולה’, כיהן ברבנות ברעזיב וקאטוביץ. לאחר נדודים ועינויים קשים בסיביר הגיע לבוכרה על גבול איראן. משם היגר לארה”ב וכיהן שם בקהילת 'כנסת ישראל' ברונקס. בזקנותו עלה לארץ ישראל ונהרג בתאונת דרכים בירושלים בכ”ד בניסן תשמ”ו.
ספריו

כבוד הלבנון, ‏דראהאביטש תרסה, הכולל חידושים על הש”ס, באתר היברובוקס
זיו הלבנון, (1931) הכולל דרשה ושו”ת., באתר היברובוקס
ארז לבנון (1939) הכולל את דרשתו ממעמד סיום הש”ס העולמי מהדף היומי וגמר כתיבת ספר תורה בישיבת חכמי לובלין